
  ROMÂNIA

JUDEŢUL SUCEAVA

 MUNICIPIUL CÂMPULUNG MOLDOVENESC

Compartimentul juridic
                                                                                                 Nr. ____ din _______ 2026
RAPORT  DE  SPECIALITATE
la proiectul de hotărâre privind aprobarea finalizării și închiderii proiectului

„Înființare centru de colectare prin aport voluntar în municipiul Câmpulung Moldovenesc" , cod proiect C3I1A0122000537, finanțat în cadrul  Planului Național de Redresare și Reziliență (PNRR), Componenta C3 – Managementul deșeurilor, INVESTIȚIA I1 - Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea Subinvestiției I.1.A -  Înființarea de centre de colectare prin aport voluntar, Titlu apel - PNRR/2022/C3/S/I.1.A., a indicatorilor tehnico-economici finali realizați precum și asigurarea sustenabilității investiției

                    Compartimentul juridic primind spre analiză proiectul de hotărâre privind aprobarea finalizării și închiderii proiectului „Înființare centru de colectare prin aport voluntar în municipiul Câmpulung Moldovenesc" , cod proiect C3I1A0122000537, finanțat în cadrul  Planului Național de Redresare și Reziliență (PNRR), Componenta C3 – Managementul deșeurilor, INVESTIȚIA I1 - Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea Subinvestiției I.1.A -  Înființarea de centre de colectare prin aport voluntar, Titlu apel - PNRR/2022/C3/S/I.1.A., a indicatorilor tehnico-economici finali precum și asigurarea sustenabilității investiției, menționează următoarele: 
Având în vedere prevederile Ghidului specific privind regulile şi condiţiile de accesare a fondurilor europene aferente Planului naţional de redresare şi rezilienţă în cadrul apelului de proiecte PNRR/2022/C3/S/I.1.A, pentru subinvestiţia I1.a. "Înfiinţarea de centre de colectare prin aport voluntar", aprobat prin Ordinul Ministerul Mediului, Apelor şi Pădurilor nr. 2367/2022;
            Procesul - Verbal de recepție la terminarea lucrărilor nr. 25.842 din data de 24.07.2026;
 
 Potrivit dispozițiilor art. 44 alin. (1) din Legea nr. 273/2006 privind finanţele publice locale, cu modificările și completările ulterioare, documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.

Conform prevederilor art. 32 alin (1) al Legii nr. 183/2026 privind închiderea operațională și financiară a Planului național de redresare și reziliență, beneficiarii contractelor de finanţare finanţate din PNRR au obligaţia menţinerii destinaţiei bunurilor achiziţionate şi a obiectivelor de investiţii realizate pentru o perioadă de cel puţin 5 ani de la data de 31 august 2026.

 

De asemenea, în temeiul art. 129 alin. (2) lit. b) și lit. d), alin. (4) lit. a) , d) și g), alin. (7) lit. i), lit. k) și lit. n) din O.U.G. nr. 57/2019 privind Codul administrativ, cu modificările și completările ulterioare, Consiliul Local are atribuţii privind dezvoltarea economico-socială a municipiului, gestionarea serviciilor de interes local, aprobă la propunerea primarului bugetul unităţii administrativ-teritoriale, virările de credite, modul de utilizare a rezervei bugetare şi contul de încheiere a exerciţiului bugetar, documentaţiile tehnico-economice pentru lucrările de investiţii de interes local, asigură realizarea lucrărilor şi ia măsurile necesare implementării şi conformării cu prevederile angajamentelor asumate de România în calitate de stat membru al Uniunii Europene în domeniul protecţiei mediului şi gospodăririi apelor pentru serviciile furnizate cetăţenilor.  În exercitarea atribuţiilor privind gestionarea serviciilor de interes local consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind protecţia şi refacerea mediului, dezvoltarea urbană și serviciile comunitare de utilităţi publice de interes local.
Având în vedere cele menționate, Compartimentul juridic consideră legal prezentul proiect de hotărâre.

